Diari Oficial de la Generalitat Valenciana


Sumari del DOGV 3748, del 12-05-2000 (2000/3636)

RESOLUCIÓ de 5 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Ministeri de Foment i la Generalitat Valenciana a través de la Conselleria d'Obres Públiques, Urbanisme i Transports, per a l'elaboració dels seus respectius estudis d'oferta d'habitatge de nova construcció i de les estadístiques de preus mitjans de m2 dels habitatges i de les obres en edificació per als anys 2000, 2001, 2002 i 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3636


Data del document
:   02-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * política de l'habitatge
    * administració central

RESOLUCIO de 5 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Ministeri de Foment i la Generalitat Valenciana a través de la Conselleria d'Obres Públiques, Urbanisme i Transports, per a l'elaboració dels seus respectius estudis d'oferta d'habitatge de nova construcció i de les estadístiques de preus mitjans de m2 dels habitatges i de les obres en edificació per als anys 2000, 2001, 2002 i 2003. [2000/M3636]
  
Subscrit, després de la tramitació reglamentària, entre el Ministeri de Foment i la Generalitat Valenciana, el 7 d'abril de 2000, un conveni de col·laboració per a l'elaboració dels seus respectius estudis d'oferta d'habitatge de nova construcció i de les estadístiques de preus mitjans de m2 dels habitatges i de les obres en edificació per als anys 2000, 2001, 2002 i 2003, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0285/2000, i que figura com a annex d'aquesta resolució.
  
València, 5 de maig de 2000..- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Foment i la Generalitat Valenciana, a través de la Conselleria d'Obres Públiques, Urbanisme i Transports, per a l'elaboració dels seus respectius estudis d'oferta d'habitatge de nova construcció i de les estadístiques de preus mitjans de m2 dels habitatges i de les obres en edificació per als anys 2000, 2001, 2002 i 2003
  
Madrid, 7 d'abril de 2000
  
D'una banda, el senyor Rafael Àrias-Salgado Montalvo, ministre de Foment, que actua en nom i representació del govern de la nació, fent ús de les atribucions conferides per la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i després de l'autorització atorgada per la Comissió Delegada del Govern per a Política Autonòmica de data 28 de febrer de 2000.
  
D'una altra banda, el senyor José Ramón García Antón, conseller d'Obres Públiques, Urbanisme i Transports de la Generalitat Valenciana, fent ús de la delegació conferida per l'Acord del Consell de la Generalitat Valenciana de data 22 de febrer de 2000.
  
L'objectiu del present conveni de col·laboració és el de no duplicar esforços i recursos en l'arreplegada d'informació estadística per a l'elaboració de la investigació denominada oferta d'habitatge nou en zones urbanes en l'àmbit territorial de la Comunitat València, així com establir vies de col·laboració per a l'intercanvi d'informació en matèria estadística entre ambdues administracions.
  
La competència en matèria d'estadística per part del Ministeri de Foment correspon a la Subdirecció General d'Estadística i Estudis (C.H.P.K.) dependent de la Direcció General de Programació Econòmica i Pressupostària tal com estableix el Reial Decret 1.886/1996, de 2 d'agost, pel qual s'aprova l'estructura orgànica del Ministeri de Foment.
  
Per part de la Comunitat Valenciana és la Direcció General d'Arquitectura i Habitatge (W.O.A.U.) de la Conselleria d'Obres Públiques, Urbanisme i Transports la que, per raó de la matèria objecte del present conveni, desitja abordar, amb caràcter sistemàtic, un estudi de l'oferta d'habitatge nou en zones urbanes.
  
D'acord amb això que s'acaba d'exposar, les parts acorden la formalització del present conveni d'acord amb les següents:
  
Estipulacions
  
A. Oferta d'habitatge nou en zones urbanes
  
1. Metodologia
  
Aquestes operacions es portaran a cap a partir de la metodologia i el disseny elaborats per la F.G.O.H. del Ministeri de Foment, amb els desenvolupaments elaborats per la J.H.G.S. i la A.A.S.Q., en els seus respectius àmbits.
  
Pel present conveni, la W.Q.W.N. facilitarà a la A.Q.J.S. altres dades a nivell municipal relatius a l'habitatge obtinguts de les Estadístiques del Preu Mitjà del m2 dels Habitatges, de la d'Obres en Edificació i de la d'Edificació i Habitatge.
  
2. Qüestionari
  
El qüestionari que s'ha d'utilitzar serà dissenyat per la D.V.O.M. i la C.C.Z.W. i s'omplirà d'acord amb les normes que a l'efecte establisquen.
  
3. Arreplegada i tractament de la informació
  
3.1 Correspon a la J.A.P.A.
  
- La determinació dels criteris de validació per a la realització del treball.
  
- El suport tècnic i metodològic així com la formació de l'equip humà necessari per a l'elaboració de l'estudi d'oferta d'habitatge nou en zones urbanes que s'han de realitzar per la Comunitat Valenciana en els àmbits indicats en l'apartat 3.3. d'aquest conveni
  
.
  
- El subministrament dels resultats nacionals en suport paper o magnètic.
  
- El subministrament d'informació sobre les llicències concedides als municipis inclosos en els àmbits que s'assenyalen en el punt 3.3.
  
3.2 Correspon a la O.N.L.O.
  
- L'arreplegada de la informació de camp.
  
- La gravació de la informació.
  
- La depuració d'acord als criteris de validació establida per la H.H.Z.F., tal com s'estableix en la clàusula anterior.
  
- L'enviament a la V.Z.O.G. en suport magnètic, de tota la informació de l'estudi, relativa als municipis inclosos en els àmbits 1, 2, 5, 8 i 9, assenyalats en l'apartat 3.3., d'acord amb el disseny que s'establisca.
  
3.3 Correspon a ambdues unitats
  
La L.M.B.Y. i la C.I.S.W. determinaran conjuntament els àmbits d'estudi que seran objecte d'investigació, i que, com a mínim, cobrirà la informació relativa a les tres capitals de província i a les àrees metropolitanes de València i d'Alacant, sense perjuí que l'estudi que es porte a cap per la Comunitat Valenciana comprenga els següents municipis durant tot el període de vigència del conveni:
  
- Àmbit 1: Alacant capital.
  
- Àmbit 2: Municipis de l'àrea metropolitana d'Alacant amb població superior a 5.000 habitants: el Campello, Mutxamel, Sant Joan d'Alacant i Sant Vicent del Raspeig.
  
- Àmbit 3: Municipis turístics de la província d'Alacant amb població superior a 15.000 habitants: Benidorm, Dénia, Santa Pola, Torrevieja i la Vila Joiosa.
  
- Àmbit 4: D'altres municipis de la província d'Alacant amb població superior a 15.000 habitants: Alcoi, Aspe, Callosa de Segura, Crevillent, Elda, Elx, Ibi, Novelda, Orihuela, Petrer, Villena i Xàbia.
  
?Àmbit 5: Castelló capital.
  
- Àmbit 6: Municipis de l'àrea d'influència de Castelló: Borriol i Almassora.
  
- Àmbit 7: Municipis de la província de Castelló amb població superior a 10.000 habitants: Benicarló, Benicàssim, Burriana, Nules, Onda, la Vall d'Uixó i Vila-real i Vinaròs.
  
- Àmbit 8: València capital.
  
- Àmbit 9: Municipis de l'àrea metropolitana de València amb població superior a 5.000 habitants: Alaquàs, Albal, Alboraya, Alcácer, Aldaia, Alfafar, Almàssera, Benetússer, Burjassot, Catarroja, Foios, Godella, Manises, Massamagrell Massanassa, Meliana, Mislata, Moncada, Paiporta, Paterna, Picanya, Picassent, la Pobla de Farnals, Puig, Puçol, Quart de Poblet, Rafelbunyol, Sedaví, Silla, Tavernes Blanques, Torrent i Xirivella,
  
- Àmbit 10: Municipis de la província de València amb població superior a 15.000 habitants: Algemesí, Alzira, Carcaixent, Cullera, Gandia, Llíria, Oliva, Ontinyent, Requena, Sagunt, Sueca, Tavernes de la Valldigna i Xàtiva.
  
4. Control de qualitat
  
La U.N.K.L. realitzarà inspeccions per al control de qualitat sobre el treball de camp als municipis que s'indiquen en el punt A.3.3. d'aquest conveni, i s'informarà d'això a la G.V.Q.H..
  
Per a això, es tindrà en compte, entre altres criteris, que l'objecte del present treball és que aquest arribe almenys al 80% del total del cens d'habitatges en oferta en el moment de la presa de dades.
  
5. Calendari
  
L'arreplegada d'informació es realitzarà entre l'1 de març i el 31 de maig de cada any. Entre el 15 d'abril i 9 de juny es realitzaran els treballs de codificació, validació, gravació i tabulació de les dades.
  
Els resultats en suport magnètic s'entregaran el 10 de juny, i seran examinats per la M.M.Z.R. que comunicarà a la B.U.V.L. qualsevol correcció i esmena que calga realitzar abans de la recepció definitiva de les dades.
  
6. Explotació de les dades i publicacions de resultats
  
La K.R.L.R. procedirà a l'explotació de la informació d'acord amb els seus propis programes i les necessitats específiques, sense perjuí d'allò que la A.G.D.A. puga realitzar.
  
La K.U.W.Y. i la DGVH realitzaran, cada una d'aquestes, la publicació de resultats que consideren oportuna atenent les seues necessitats, sempre que ho permeta la representativitat de la informació arreplegada i es farà constar expressament en les seues respectives publicacions «en col·laboració amb la Generalitat Valenciana» i «en col·laboració amb el Ministeri de Foment».
  
Ambdues administracions es comprometen a prestar especial atenció a les publicacions que realitzen per a evitar errades o disparitat en les dades, i, amb aquesta finalitat i per al seu contrast, es remetran, amb caràcter previ, les dades objecte de publicació.
  
7. Campanya publicitària
  
Sense perjuí de la publicitat d'àmbit estatal que puga realitzar el Ministeri de Foment, la P.L.V.S. desenvoluparà la campanya que considere idònia a la Comunitat Valenciana.
  
B. Intercanvi d'altres informacions estadístiques
  
8. Preu mitjà del m2 dels habitatges
  
La N.H.M.N. facilitarà a la E.Z.T.K. els preus mitjans del m2 dels habitatges corresponents als municipis majors de 3.000 habitants de l'àmbit territorial de la Comunitat Valenciana. No obstant això, en qualsevol cas, aquesta informació serà subministrada si el nombre de taxacions per al període d'informació supera el previst en qüestions de representativitat que així ho estime oportú la X.J.F.N..
  
Aquesta informació serà facilitada, amb caràcter trimestral, en suport paper o magnètic, en un període màxim de 60 dies des del final de cada trimestre natural.
  
9. Obres en edificació
  
La Q.L.Z.K. facilitarà a la Z.X.O.J. la informació municipal disponible en l'àmbit de la Comunitat Valenciana, del nombre de visats de direcció d'obra nova d'edificis destinats a habitatge i del de visats de direcció d'obra d'ampliació i/o restauració d'edificis, així com la informació referida als certificats finals d'obra, procedents del Col·legi Oficial d'Aparelladors.
  
Aquesta informació serà facilitada de forma mensual en suport paper o magnètic i amb un retard de 120 dies sobre el període de referència.
  
10. Edificació i habitatge
  
La D.N.N.J. facilitarà mensualment a la C.H.E.R. la informació relativa al nombre de llicències d'obra major concedides pels ajuntaments, en suport paper i/o magnètic, dins de l'àmbit de la Comunitat Valenciana i amb un retard mitjà de cinc mesos sobre el període de referència.
  
11. Informació nacional
  
La I.Z.P.I. facilitarà a la M.V.U.L. la informació nacional referida als apartats A i B amb el nivell de desagregació que, si és procedent, es determine, en suport paper (Butlletí Estadístic Trimestral) i/o magnètic (Sistema Estadístic de Dades d'Accés Lliure)
  
C. Clàusules addicionals
  
12. Finançament
  
El present conveni no genera noves despeses respecte de les previstes pressupostàriament per a atendre a l'activitat dels òrgans promotors.
  
13. Organització per a la seua gestió
  
D'acord amb allò que s'ha establit en l'article 6.2.e de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la gestió del present conveni serà executada pel/pels funcionari/s que el Ministeri de Foment i la Conselleria d'Obres Publiques, Urbanisme i Transports, designen.
  
Així mateix els tècnics designats s'encarregaran del disseny del qüestionari, de les normes per a omplir-lo, del contingut de la informació que s'ha de remetre en suport magnètic i estructura dels fitxers informàtics, així com de qualsevol altre aspecte relacionat amb la gestió del conveni
  
14. Termini de vigència
  
El present conveni començarà a produir efecte l'endemà de la seua firma i tindrà validesa fins al 2003 inclusivament, i estarà condicionat al fet que tant el Ministeri de Foment com la Generalitat Valenciana realitzen les estadístiques a les quals està referit.
  
15. Extinció
  
El present conveni es podrà extingir si es produeix comunicació expressa respecte d'això per algun dels organismes firmants, abans de l'1 de gener de cada any.
  
En aquest cas, les parts contractants es comprometen a finalitzar el treball de l'any en curs abans del 31 de maig de l'any següent.
  
16. Naturalesa i règim jurídic aplicable
  
Amb caràcter general, el present conveni tindrà naturalesa administrativa i els conflictes que s'hi puguen produir se sotmetran a la jurisdicció contenciosa administrativa.
  
I, en prova de conformitat amb tot el que antecedeix, els compareixents firmen al lloc i en la data de l'encapçalament indicats.
  
El ministre de Foment
  
Rafael Arias-Salgado Montalvo.
  
El conseller d'Obres Públiques, Urbanisme i Transports:
  
José Ramón García Antón.